Ветеранхэм я зэпеуэ
Дзэлыкъуэкъуажэ щекIуэкIащ щIыналъэм и ветеранхэмрэ пенсионерхэмрэ шахматхэмкIэ я зэхьэзэхуэ. Ар къызэрагъэпэщащ щIыналъэ администрацэм спортымкIэ, физическэ щэнхабзэмрэ щIалэгъуалэ политикэмкIэ и къудамэмрэ Пенсионерхэм я зэгухьэныгъэмрэ.
Зэхьэзэхуэм хэтащ шахматист цIэрыIуэхэр, спор- тым и мастерым и кандидатхэр — псори зэгъусэу цIыху 11. ЗэIущIэ куэд уагъэпIейтейуэ, гуащIэу екIуэкIащ.
Зэпеуэм и шахматист нэхъ лъэщ хъуащ Сэрмакъ къуажэм щыщ Дохъушокъуэ Хьэзрэталий. Ар зэIущIи- пщIым ящыщу бгъум щытекIуащ. Дохъушокъуэмрэ Дзэлыкъуэдэс къикIа, етIуанэ увыпIэр зыубыда Хьэмызэ Мухьэмэдрэ я зэпэщIэтыныгъэм нэхъ лъэщыр щызэхэкIакъым икIи адрей зэIущIэхэм къыщагъэлъэ-гъуа зэфIэкIым ипкъ иткIэ иужьрейм етIуанэ увыпIэр къыхуагъэфэщащ. Ещанэ хъуари дзэлыкъуэдэс Ныр СулътIанщ.
Зэхьэзэхуэм щытекIуахэмрэ къыхэжаныкIахэмрэ щIыхь тхылъ, медалхэр, Дзэлыкъуэ щIыналъэ администрацэм и Iэтащхьэм къыбгъэдэкI ахъшэ саугъэтхэр иратащ.
ЩIыналъэ зэпеуэм хэтахэм я цIэкIэ абыхэм я нэхъыжь АфIэунэ Амдул къызэгъэпэщакIуэхэмрэ район унафэщIхэмрэ фIыщIэ яхуищIащ. «Мыпхуэдэ зэхьэзэхуэхэр икъукIэ сэбэпышхуэщ», — жиIащ абы.
ЖЫЛАСЭ Замир.
